
23 Οκτωβρίου 2000 


ΝΟΜΟΣ ΥΓΤΑΡΙΘ. 2846 

Αρχεία Πρωθυπουργού, Υπουργών, Υφυπουργών και 
της Γενικής Γραμματείας του Υπουργικού Συμβουλί¬ 
ου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο Νόμο που ψήφισε η Βουλή: 

Άρθρο 1 

Ορισμός και διακρίσεις Αρχείου Πρωθυπουργού 

1. Οποιοδήποτε σχετικό με το Πρωθυπουργικό λειτούρ¬ 
γημα τεκμήριο καταγραφής πληροφοριών (τεκμήριο) πε¬ 
ριέρχεται στον Πρωθυπουργό και ή εισάγεται στο Γρα¬ 
φείο του ή παράγεται σε αυτό ή εξάγεται από αυτό, οποι¬ 
αδήποτε μορφή και αν έχει, συγκροτείτο Αρχείο Πρωθυ¬ 
πουργού. 

2. Το Αρχείο Πρωθυπουργού είναι δημόσιο αρχείο και 
αποτελείται από δύο μέρη: το Γ ενικό Αρχείο Πρωθυπουρ¬ 
γού και το Ιδιαίτερο Αρχείο Πρωθυπουργού, τα οποία δη- 
μιουργούνται από τον Πρωθυπουργό. Το Γενικό Αρχείο 
Πρωθυπουργού περιλαμβάνει τα τεκμήρια που σχετίζο¬ 
νται με την άσκηση των αρμοδιοτήτων του Πρωθυπουρ¬ 
γού και των οποίων η διατήρηση είναι αναγκαία για τη συ¬ 
νέχεια του λειτουργήματος. Το Ιδιαίτερο Αρχείο Πρωθυ¬ 
πουργού περιλαμβάνει τα τεκμήρια που ο ίδιος ο 
Πρωθυπουργός χαρακτηρίζει ως «ιδιαίτερα» και τα 
οποία, λόγω του περιεχομένου τους, υπόκεινται στις ειδι¬ 
κές ρυθμίσεις του άρθρου 3. 

3. Ο Πρωθυπουργός μπορεί, εάν το επιθυμεί, να παρα- 
δώσει και το ιδιωτικό του αρχείο για να ενσωματωθεί στο 
Ιδιαίτερο Αρχείο του. Στην περίπτωση αυτή δικαιούται να 
ορίσειτις προϋποθέσεις διαχείρισης και δημοσιοποίησης 
των τεκμηρίων του ιδιωτικού αρχείου. 

Πρώην πρωθυπουργοί, των οποίων η θητεία έχει λήξει 
πριν από την έναρξη ισχύος του παρόντος νόμου, μπο¬ 
ρούν, εάν το επιθυμούν να παραδώσουν στην Υπηρεσία 
«Αρχεία Πρωθυπουργού, Υπουργών, Υφυπουργών και 
της Γενικής Γραμματείας του Υπουργικού Συμβουλίου» 
τεκμήρια ή και το σύνολο του ιδιωτικού τους αρχείου, ορί¬ 
ζοντας τις προϋποθέσεις διαχείρισης και δημοσιοποίη¬ 
σής του. Αν οι πρώην πρωθυπουργοί έχουν αποβιώσει, 
την ευχέρεια αυτή έχουν οι κάτοχοιτου ιδιωτικού τους αρ¬ 
χείου. 


Άρθρο 2 

Γ ενικό Αρχείο Πρωθυπουργού 

1. Τα τεκμήρια του Γενικού Αρχείου Πρωθυπουργού 
διαβαθμίζονται σε ορισμένο βαθμό ασφαλείας είτε από το 
Πολιτικό Γ ραφείο του Πρωθυπουργού είτε από τον απο¬ 
στολέα τους και υπόκεινται, ως προς τη δημοσιοποίησή 
τους, ανάλογα με το βαθμό ασφαλείαςτους και με την επι¬ 
φύλαξη της παραγράφου 5, στις εξής περιοριστικές προ¬ 
θεσμίες: 

α. Εμπιστευτικά: δεκαπέντε (15) έτη. 

β. Απόρρητα: είκοσι (20) έτη. 

γ. Άκρως απόρρητα: τριάντα (30) έτη. 

δ. Ανεξαρτήτως διαβάθμισης, όσα τεκμήρια αφορούν 
την εθνική ασφάλεια: εξήντα (60) έτη. 

ε. Ανεξαρτήτως διαβάθμισης, όσα τεκμήρια αφορούν 
τον ιδιωτικό βίο: εβδομήντα πέντε (75) έτη. 

2. Οι περιοριστικές προθεσμίες της προηγούμενης πα¬ 
ραγράφου υπολογίζονται με βάση το ημερολογιακό έτος 
εισαγωγής του τεκμηρίου στο Αρχείο και συμπληρώνο¬ 
νται την τελευταία ημέρα του έτους στο οποίο λήγει ο πε¬ 
ριορισμός τους. 

3. Όσα τεκμήρια του Γενικού Αρχείου Πρωθυπουργού 
δεν έχουν διαβαθμιστεί δεν υπόκεινται σε περιοριστικές 
προθεσμίες ως προς τη δημοσιοποίησή τους για τις ανά¬ 
γκες που ανάγονται στις λειτουργίες της Πολιτείας. Για 
άλλους σκοπούς επιτρέπεται πρόσβαση σε αυτήν την κα¬ 
τηγορία τεκμηρίων μετά δέκα (10) έτη. 

4. Κατά την παραλαβή των τεκμηρίων, ο Πρωθυπουρ¬ 
γός μπορεί να μεταβάλλει τη διαβάθμιση που έχει προσ¬ 
διορίσει ο αποστολέας τους. 

5. Μετά την παραλαβή και τη διαβάθμιση των τεκμη¬ 
ρίων, η μεταβολή της διαβάθμισής τους ή η άρση του 
απορρήτου τους, επιτρέπεται μόνο μετά από γραπτή και 
αιτιολογημένη εντολή του Πρωθυπουργού και μόνο για 
όσα τεκμήρια έχουν εισαχθεί, παραχθεί ή εξαχθεί από το 
Γ ενικό Αρχείο Πρωθυπουργού κατά τη διάρκεια της τρέ¬ 
χουσας ή προηγούμενης θητείας του. 

6. Για όσα τεκμήρια έχουν παραχθεί, εισαχθεί ή εξαχθεί 
από το Γενικό Αρχείο Πρωθυπουργού κατά τη διάρκεια 
της θητείας άλλων Πρωθυπουργών, η μεταβολή της δια- 
βάθμισηςήη άρση του απορρήτου, κατά την προηγούμε¬ 
νη παράγραφο, επιτρέπεται μόνο μετά από γραπτή και αι¬ 
τιολογημένη εντολή του εν ενεργεία Πρωθυπουργού και 
μετά από σύμφωνη γνώμη του Πρωθυπουργού, κατά τη 

διάρκεια της θητείας του οποίου είχε διαβαθμιστεί το εν 
λόγω τεκμήριο. Εάν η σύμφωνη γνώμη του προηγούμε¬ 
νου Πρωθυπουργού δεν μπορεί να ζητηθεί, λόγω θανά¬ 
του ή αδυναμίας ή εάν ο προηγούμενος Πρωθυπουργός 
αρνείται να δώσει τη συγκατάθεσή του, η μεταβολή της 
διαβάθμισης ή η άρση του απορρήτου επιτρέπεται κατ’ 
εξαίρεση μόνο για λόγους σημαντικού εθνικού συμφέρο¬ 
ντος και μετά από γραπτή και αιτιολογημένη εντολή του 
εν ενεργεία Πρωθυπουργού. 

7. Τα τεκμήρια που αποτελούν το Γενικό Αρχείο Πρω¬ 
θυπουργού μεταφέρονται και παραδίδονται για τακτο¬ 
ποίηση και φύλαξη στην Υπηρεσία «Αρχεία Πρωθυπουρ¬ 
γού, Υπουργών, Υφυπουργών και της Γενικής Γραμματεί- 
ας του Υπουργικού Συμβουλίου» τμηματικά κατά τη 
διάρκεια της θητείας του Πρωθυπουργού ή και συνολικά 
μετά τη λήξη της θητείας του Πρωθυπουργού. Σε περί¬ 
πτωση περισσότερων διαδοχικών θητειών του ίδιου Πρω¬ 
θυπουργού, η μεταφορά μπορεί να γίνει μετά τη λήξη της 
τελευταίας θητείας του. 

8. Ο Πρωθυπουργός έχει κατά τη διάρκεια της θητείας 
του ελεύθερη πρόσβαση στα τεκμήρια που έχουν εισα- 
χθεί στο Γενικό Αρχείο Πρωθυπουργού κατά τη θητεία 
προηγούμενων Πρωθυπουργών, δεν δικαιούται όμως να 
τα δημοσιοποιήσει ούτε να τα χρησιμοποιήσει για οποιο- 
δήποτε άλλο σκοπό, πέραν όσων αφορούν αποκλειστι- 
κώς την άσκηση των καθηκόντων του. Μπορεί όμως να τα 
γνωστοποιεί σε μέλη του Υπουργικού Συμβουλίου, εφό¬ 
σον κρίνει ότι αφορούν την άσκηση των καθηκόντων τους 
και με τους ίδιους ως άνω περιορισμούς ως προς τη χρή¬ 
ση τους και τη δημοσιοποίηση του περιεχομένου τους. 

Άρθρο 3 

Ιδιαίτερο Αρχείο Πρωθυπουργού 

1. Τα τεκμήρια του Ιδιαίτερου Αρχείου Πρωθυπουργού 
διαβαθμίζονται σε ορισμένο βαθμό ασφαλείας είτε από 
τον Πρωθυπουργό είτε από τον αποστολέα τους και υπό- 
κεινται ως προς τη δημοσιοποίησή τους ανάλογα με το 
βαθμό ασφαλείας τους και με την επιφύλαξη της παρα¬ 
γράφου 5 στις εξής περιοριστικές προθεσμίες: 

α. Εμπιστευτικά: τριάντα (30) έτη. 

β. Απόρρητα: σαράντα (40) έτη. 

γ. Άκρως απόρρητα: εξήντα (60) έτη. 

δ. Ανεξαρτήτως διαβάθμισης, όσα τεκμήρια αφορούν 
την εθνική ασφάλεια: εξήντα (60) έτη. 

ε. Ανεξαρτήτως διαβάθμισης, όσα τεκμήρια αφορούν 
τον ιδιωτικό βίο: εβδομήντα πέντε (75) έτη. 

2. Οι περιοριστικές προθεσμίες της προηγούμενης πα¬ 
ραγράφου υπολογίζονται με βάση το ημερολογιακό έτος 
εισαγωγής του τεκμηρίου στο Αρχείο και συμπληρώνο¬ 
νται την τελευταία ημέρα του έτους στο οποίο λήγει ο πε¬ 
ριορισμός τους. 

3. Όσα τεκμήρια του Ιδιαίτερου Αρχείου δεν έχουν δια¬ 
βαθμιστεί, δεν υπόκεινται στις παραπάνω περιοριστικές 
προθεσμίες ως προς τη δημοσιοποίησή τους για τις ανά¬ 
γκες που ανάγονται στις λειτουργίες της Πολιτείας. Για 
άλλους σκοπούς επιτρέπεται η πρόσβαση στην κατηγο¬ 
ρία αυτήν των τεκμηρίων μετά είκοσι (20) έτη. 

4. Κατάτηνπαραλαβήτωντεκμηρίωνο Πρωθυπουργός 
μπορεί να μεταβάλλει τη διαβάθμιση που έχει προσδιορί¬ 
σει ο αποστολέας τους. 

5. Μετά την παραλαβή και τη διαβάθμιση των τεκμη¬ 
ρίων, η μεταβολή της διαβάθμισής τους ή η άρση του 
απορρήτου, επιτρέπεται μόνο μετά από γραπτή και αιτιο¬ 


λογημένη εντολή του Πρωθυπουργού και μόνο κατά τη 
διάρκεια της θητείας του. 

6. Τα τεκμήρια που αποτελούντο Ιδιαίτερο Αρχείο Πρω¬ 
θυπουργού μεταφέρονται και παραδίδονται για τακτο¬ 
ποίηση και φύλαξη σε ιδιαίτερο χώρο της Υπηρεσίας «Αρ¬ 
χεία Πρωθυπουργού, Υπουργών, Υφυπουργών και της 
Γ ενικής Γ ραμματείας του Υπουργικού Συμβουλίου» τμη¬ 
ματικά κατά τη διάρκεια της θητείας του Πρωθυπουργού 
ή και συνολικά μετά τη λήξη της θητείας του. Σε περίπτω¬ 
ση περισσότερων διαδοχικών θητειών του ίδιου Πρωθυ¬ 
πουργού, τα τεκμήρια που παράγονται, εισάγονται ή εξά¬ 
γονται κατά τη διάρκειά τους μπορούν να εντάσσονται 
στο ίδιο Ιδιαίτερο Αρχείο Πρωθυπουργού, το οποίο μπο¬ 
ρεί να μεταφερθεί στην Υπηρεσία "Αρχεία Πρωθυπουρ¬ 
γού, Υπουργών, Υφυπουργών καιτης Γενικής Γ ραμματεί¬ 
ας του Υπουργικού Συμβουλίου" και μετά τη λήξη της τε¬ 
λευταίας διαδοχικής θητείας του Πρωθυπουργού. 

7. Μετά τη λήξη της θητείας του και έως τη λήξη των πα¬ 
ραπάνω προθεσμιών, ο Πρωθυπουργός, για το αρχείο του 
οποίου πρόκειται, έχει το αποκλειστικό δικαίωμα πρόσβα¬ 
σης στο Ιδιαίτερο Αρχείο του, δε δικαιούται όμως να δημο¬ 
σιοποιήσει τεκμήρια που περιλαμβάνονται σε αυτό, εκτός 
εάν έχει τη σύμφωνη γνώμη του εν ενεργεία Πρωθυπουρ¬ 
γού. Μπορεί επίσης να επιτρέψει την πρόσβαση στο Ιδιαί¬ 
τερο Αρχείο του στον εν ενεργεία Πρωθυπουργό. Τέλος δι¬ 
καιούται να επιτρέψει την πρόσβαση σε τρίτο πρόσωπο, με 
ειδική προς τούτο εξουσιοδότηση και με τη σύμφωνη γνώ¬ 
μη του εν ενεργεία Πρωθυπουργού, σε συγκεκριμένα τμή¬ 
ματα του Ιδιαίτερου Αρχείου του και για ορισμένο χρόνο. 

8. Εάν ο Πρωθυπουργός, για το αρχείο του οποίου πρό¬ 
κειται, αποβιώσει πριν από τη λήξη των ανωτέρω προθε¬ 
σμιών, δικαίωμα πρόσβασης στο Ιδιαίτερο Αρχείο του 
έχει ο εν ενεργεία Πρωθυπουργός για λόγους σημαντι¬ 
κού εθνικού συμφέροντος. 

Άρθρο 4 

Ηλεκτρονική αποτύπωση του Αρχείου Πρωθυπουργού 

1. Το σύνολο των τεκμηρίων του Αρχείου Πρωθυπουρ¬ 
γού, είτε πρόκειται για το Γ ενικό Αρχείο είτε για το Ιδιαί¬ 
τερο Αρχείο, μπορούν να αποτυπώνονται και ηλεκτρονι¬ 
κούς, με ή χωρίς κρυπτογράφηση. 

2. Για λόγους ασφαλείας του υλικού, αντίγραφα όλων 
των τεκμηρίων, ηλεκτρονικών και μη, μπορούν να φυλάσ¬ 
σονται σε ιδιαίτερο χώρο. Πρόσβαση στις κρυπτογραφικές 
κλείδες και σε συγκεκριμένα αντίγραφα, έχουν αποκλειστι¬ 
κούς όσοι δικαιούνται, κατά τα προηγούμενα άρθρα, πρό¬ 
σβασης στα πρωτότυπα τεκμήρια. Το δικαίωμα πρόσβα¬ 
σης στα αντίγραφα που βρίσκονται στο ηλεκτρονικό αρ¬ 
χείο ασκείται υπό την προϋπόθεση ότι συντρέχει ειδική 
ανάγκη διασταύρωσης τεκμηρίων, λήψης αντιγράφων λό¬ 
γω απώλειας πρωτοτύπου, ή άλλη εξαιρετική ανάγκη. 

3. Οι περιορισμοί των άρθρων 1 έως 3 του νόμου αυτού 
ισχύουν και για τα ηλεκτρονικά αντίγραφα ασφαλείας της 
προηγούμενης παραγράφου. 

4. Με απόφαση του Πρωθυπουργού καθορίζονται οι 
προϋποθέσεις και οι όροι συγκρότησης και λειτουργίας 
του ηλεκτρονικού αρχείου (πρωτοτύπων και αντιγράφων) 
και του συστήματος οργάνωσης αυτού. 

Άρθρο 5 

Αρχεία Υπουργών, Υφυπουργών και της Γ ενικής 
Γ ραμματείας του Υπουργικού Συμβουλίου 

1. Οι διατάξεις των άρθρων 1 έως 4του παρόντος νόμου 

ισχύουν αναλόγως και για τα αρχεία των Υπουργών, των 
Υφυπουργών και της Γενικής Γραμματείας του Υπουργι¬ 
κού Συμβουλίου ένα (1) έτος μετά την έναρξη ισχύοςτου 
παρόντος νόμου. 

2. Με Προεδρικό Διάταγμα, που εκδίδεται με πρόταση 
του Πρωθυπουργού και ύστερα από εισήγηση του 
Υπουργού ή του Υφυπουργού ή του Γενικού Γραμματέα 
του Υπουργικού Συμβουλίου, για το αρχείο του οποίου 
πρόκειται, επιτρέπεται να αναστέλλεται η ισχύς της προη¬ 
γούμενης παραγράφου για τα αρχεία ορισμένων ή και 
όλων των Υπουργών ή Υφυπουργών ή και του Γενικού 
Γ ραμματέα του Υπουργικού Συμβουλίου. 

Άρθρο 6 

Σύσταση αυτοτελούς δημόσιας υπηρεσίας 

1. Συνιστάται αυτοτελής δημόσια υπηρεσία, που υπά¬ 
γεται απευθείας στον Πρωθυπουργό, με την ονομασία 
"Αρχεία Πρωθυπουργού, Υπουργών, Υφυπουργών και 
της Γ ενικής Γ ραμματείας του Υπουργικού Συμβουλίου". 

2. Η υπηρεσία αυτή έχει τις παρακάτω αρμοδιότητες: 
α. Παραλαμβάνει, αρχειοθετεί και φυλάσσει τα Αρχεία 

του Πρωθυπουργού, των Υπουργών, των Υφυπουργών 
και της Γενικής Γ ραμματείας του Υπουργικού Συμβουλί¬ 
ου. 

β. Ανοίγει και εξασφαλίζει την πρόσβαση στα ανωτέρω 
Αρχεία σε όσους έχουν δικαίωμα, κατά τις διατάξεις του 
παρόντος νόμου. 

γ. Συντηρείτο Αρχεία από φυσικές φθορές και τα ανα¬ 
παράγει, όταν αυτό κρίνεται απαραίτητο, για τη διάσωσή 
τους ή τη γνωστοποίησή τους. 

δ. Παρακολουθεί τις διεθνείς εξελίξεις στον τομέα της 
αρχειονομίας και της ηλεκτρονικής αποτύπωσης των αρ¬ 
χείων. 

ε. Παραδίδει, συνολικά ή τμηματικά, στα Γ ενικά Αρχεία 
του Κράτους κάθε Αρχείο Πρωθυπουργού (Γενικό και Ιδι¬ 
αίτερο), τα Αρχεία των Υπουργών, Υφυπουργών και της 
Γενικής Γραμματείας του Υπουργικού Συμβουλίου, όταν 
λήξουν οι προθεσμίες δημοσιοποίησης των τεκμηρίων 
που το συγκροτούν. 

3. Η υπηρεσία λειτουργεί σε επίπεδο διεύθυνσης. Για τη 
στελέχωσή της συνιστώνται οι εξής θέσεις: 

α. μία (1) θέση διευθυντή με θητεία, 
β. δύο (2) θέσεις του κλάδου ΠΕ Αρχειονομίας στους 
βαθμούς Δ'-Α', 

γ. μία (1) θέσητου κλάδου ΠΕ Πληροφορικής με ειδικό¬ 
τητα Προγραμματιστή Συστημάτων και Εφαρμογών 
στους βαθμούς Δ'-Α', 

δ. δύο (2) θέσεις του κλάδου ΔΕ Διοικητικού - Λογιστι¬ 
κού στους βαθμούς Δ'-Α' και 
ε. δύο (2) θέσεις του κλάδου ΥΕ Επιμελητών στους βαθ¬ 
μούς Ε'-Β'. 

4. Προσόντα για το διορισμό στις παραπάνω θέσεις εί¬ 
ναι: 

α. Για τη θέση του διευθυντή τα προβλεπόμενα από το 
Π.Δ. 194/1988 για τον κλάδο ΠΕ Διοικητικό-Οικονομικό 
και επιπλέον τίτλος μεταπτυχιακών σπουδών. 

β. Γ ια τις θέσεις του κλάδου ΠΕ Αρχειονομίας τα προ¬ 
βλεπόμενα από το άρθρο 22 του Ν. 1946/1991 (ΦΕΚ 69 
Α'). Γιατη θέση αυτήν ισχύουν οι διατάξεις του άρθρου 32 
του ίδιου νόμου. 

γ. Για τις λοιπές θέσεις ΠΕ Πληροφορικής, ΔΕ Διοικητι- 
κού-Λογιστικού καιΥΕ Επιμελητών τα προβλεπόμενα κα¬ 
τά περίπτωση από το Π.Δ. 194/1988. Επιπλέον για τον 


κλάδο ΔΕ Διοικητικό-Λογιστικό απαιτείται άριστη γνώση 
μιας ξένης γλώσσας, καθώς και γνώση δακτυλογραφίας 
και επεξεργασίας κειμένου σε Η/Υ. 

5. Η θητεία του διευθυντή της υπηρεσίας είναι πενταε¬ 
τής. Ο διευθυντής διορίζεται από τον Πρωθυπουργό.Το 
λοιπό προσωπικό διορίζεται σύμφωνα με τις κείμενες δια¬ 
τάξεις. Πλήρωση των ανωτέρω θέσεων μπορεί να γίνει και 
με μετάταξη ή με απόσπαση, με απόφαση του Πρωθυ¬ 
πουργού και του κατά περίπτωση αρμόδιου Υπουργού. 

6. Το διευθυντή, όταν ελλείπει, απουσιάζει ή κωλύεται, 
αναπληρώνει υπάλληλος κατηγορίας ΠΕ της υπηρεσίας 
που ορίζεται από αυτόν. 

7. Για τα θέματα υπηρεσιακής κατάστασης των υπαλ¬ 
λήλων της υπηρεσίας εφαρμόζονται οι εκάστοτε ισχύου- 
σες διατάξεις του Υπαλληλικού Κώδικα. Αρμόδιο Υπηρε¬ 
σιακό Συμβούλιο ορίζεται το Υπηρεσιακό Συμβούλιο της 
Γ ενικής Γ ραμματείας Δημόσιας Διοίκησης του Υπουργεί¬ 
ου Εσωτερικών, Δημόσιας Διοίκησης και Αποκέντρωσης. 

8. Οι πιστώσεις για τη λειτουργία της υπηρεσίας εγγρά- 
φονται σε ειδικό φορέα, που ενσωματώνεται στον ετήσιο 
προϋπολογισμό του Υπουργείου Οικονομικών. Διατάκτης 
της δαπάνης είναι ο Πρωθυπουργός ή άλλο όργανο ειδι- 
κώς εξουσιοδοτημένο από αυτόν. 

9. Με απόφαση του Πρωθυπουργού, ύστερα από εισή¬ 
γηση του διευθυντή της υπηρεσίας, θεσπίζεται Κανονι¬ 
σμός Λειτουργίας. 

Άρθρο 7 

Στο άρθρο 5του Ν. 2738/1999 (ΦΕΚ 180 Α') "Συλλογικές 
Διαπραγματεύσεις στη Δημόσια Διοίκηση, μονιμοποίηση 
συμβασιούχων αορίστου χρόνου και άλλες διατάξεις" 
προστίθεται παράγραφος 5 ως εξής: 

"5. Κατά την πρώτη εφαρμογή του παρόντος νόμου η 
κατά την παράγραφο 1 καταληκτική προθεσμία των δια¬ 
πραγματεύσεων καιτης διαδικασίας μεσολάβησης ορίζε¬ 
ται αντί της 10ης Σεπτεμβρίου, η 10η Νοεμβρίου 2000". 

Άρθρο 8 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός απάτην 
παράγραφο 1 του άρθρου 5, της οποίας η ισχύς αρχίζει 
από το χρόνο που ορίζεται σε αυτήν. 

Παραγγέλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 18 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 

Θεωρήθηκε καί τέθηκε η Μεγάλη Σφραγίδα του Κράτους 

Αθήνα, 20 Οκτωβρίου 2000 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν. θΐ . 9 γ 
Θ-ΓΠ 3Π: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































